Legal Document

Category: 3

Text:
2. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 479 της 24 Αυγ./4 Σεπτ. 1967 (ΦΕΚ Α΄ 151) Περί επεκτάσεως των διατάξεων του Α.Ν. 4/67, ως ετροποποιήθη και συνεπληρώθη δια του Α.Ν. 19/67 και επί του Ε.Ο.Ε.Χ. Έχοντες υπ’ όψει: 1)Τας διατάξεις: α)της παρ. 3 του άρθρ. 2 του Α.Ν. 4/1967 ως αντικατεστάθη δια του άρθρ. 1 του Α.Ν. 19/1967, β)της παρ. 5 του άρθρ. 2 του Α.Ν. 65/1967. 2.Την υπ’ αριθ. 401/20.7.1967 γνώμην του Συμβουλίου της Επικρατείας, προτάσει των Ημετέρων επί του Συντονισμού και Βιομηχανίας Υπουργών, απεφασίσαμεν και διατάσσομεν: Άρθρον μόνον.-Αι διατάξεις του Α.Ν.4/1967, ως ετροποποιήθη και συνεπληρώθη δια του Α.Ν. 19/1967, κωδικοποιηθείσαι δια του Α.Ν. 65/1967, επεκτείνονται και επί του Εθνικού Οργανισμού Ελληνικής Χειροτεχνίας (Ε.Ο.Ε.Χ.), διεπομένου υπό του Ν.Δ. 3875/1958. Εις τον επί της Βιομηχανίας Υπουργόν ανατίθεμεν την δημοσίευσιν και εκτέλεσιν του παρόντος Δ/τος. Αι επεκτεινόμεναι διατάξεις παρατίθενται εν τόμ. 2Α σελ. 452,01 επ. 13.Ε.γ.2 Ελλην. Οργαν. Μικρομ.Μεταποιητ. Επιχ. & Χειροτεχν. - Ε.Ο.Μ.Μ.Ε.Χ. Α.Ε.